JY LEES NOU 1 huwelik, 2 adresse
Pendelhuwelike bly maar moeilik, veral as een van julle in 'n ander land werk! Daar is slaggate, maar ook pluspunte. Hoe laat 'n mens dit slaag
"Huisverbande het gestyg en ek het gedink ons moet ons vakansiehuis op Onrus verkoop. Sý reaksie: 'Ek sal dóódgaan.' Ek het in daai paar blou oë gekyk en gesien hy is ernstig. Toe verkoop ons maar die huis in Johannesburg en trek Onrus toe. Dis egter een ding om in die paradys te woon, maar wat doen jy vir 'n lewe?
Cindy* van Johannesburg se man, Mark*, 'n ouditeur, werk reeds drie jaar in Doebai. Sy ken pendelhuwelike se donker kant.
Sy druk 'n sigaret dood, steek die volgende een aan met hande wat effens bewe. Blond, fyn, goed versorg. Aan haar vinger pryk 'n diamant so groot soos 'n ertjie. Sy drink haar koffie swart en bitter. As Mark haar weer sien, wil sy tien kilogram ligter wees. Sy is reeds brandmaer.